Lav et referat af nedenstående tekst:

Tekst:
Tal fra landets fem regioner er indsamlet af Den Præhospitale Virksomhed i Region Nordjylland, og herfra lyder meldingen, at den samlede travlhed har ligget inden for normalen på en nytårsaften. Tallene er opsamlet pr. timer fra kl. 18.00 nytårsaften og frem til 06.00 nytårsmorgen. 1.221 gange blev der trykket 1-1-2, hvor det har handlet om akut sygdom eller tilskadekomst. Det er færre end sidste år, hvor 1406 ringede 1-1-2. Det oplyser regionerne i en pressemeddelelse. I alt førte nytårsaften til 1.054 udrykninger med ambulancer, akutlægebiler og akutbiler. Det er færre end sidste år, hvor der var 1153 kørsler. Akutlægehelikopterne var med fire flyvninger i luften flere gange end sidste års tre flyvninger. Der er meldinger om mindst 117 tilfælde af fyrværkeriskader på landsplan, hvor der er rykket ud til skader, der vurderes at være på grund af fyrværkeri. Dermed er der her tale om en stigning i forhold til sidste år, hvor der var 98 fyrværkeriskader. I Nordjylland var der to fyrværkeriskader - det samme som 2016/2017. Af de 117 fyrværkeriskader er der 39 øjenskader og 28 håndskader. Sidste år var der henholdsvis 38 øjenskader og 27 håndskader. På en nytårsaften er der cirka fire gange flere opkald til 1-1-2 om skader og sygdom, sammenlignet med en almindelig dag. Hovedparten af 1-1-2 opkaldene bliver typisk modtaget i tiden efter midnat. Det er AMK-Vagtcentralerne (AMK står for Akut Medicinsk Koordinering), der modtager alle sundhedsrelaterede opkald viderestillet fra politi eller brandvæsen. På AMK-Vagtcentralerne sidder sundhedsfagligt personale, der modtager, vurderer og prioriterer de mange opkald. Ved en del af opkaldene er der alene behov for råd og vejledning og ikke nødvendigvis en udrykningskørsel med ambulance. Nytåret 2017/18 112-opkald og udrykninger til sygdom og skader, heraf formodede fyrværkeriskader, i hele landet og de enkelte regioner: Danmark: 112-opkald: 1.221 Udrykninger: 1.054 - Heraf ambulance: 936 - Heraf lægebil: 92 - Heraf akutbil: 26 Fyrværkeriskader: 117 - heraf øjenskader: 39 - heraf håndskader: 28 Akutlægehelikopterne Flyvninger: 4 Region Nordjylland 112-opkald: 104 Udrykninger: 90 - Heraf ambulance: 75 - Heraf lægebil: 7 - Heraf akutbil: 8 - Heraf akutlægehelikopter: 2 Fyrværkeriskader: 2 - heraf øjenskade: 0 - heraf håndskader: 1 Region Midtjylland 112-opkald: 220 Udrykninger: 173 - Heraf ambulance: 137 - Heraf lægebil: 33 - Heraf akutbil: 3 Fyrværkeriskader: 17 - heraf øjenskade: 11 - heraf håndskader: 0 - Forbrændinger: 6 Region Syddanmark 112-opkald: 278 Udrykninger: 200 - Heraf ambulance: 181 - Heraf lægebil: 12 - Heraf akutbil: 6 - Heraf akutlægehelikopter: 1 Fyrværkeriskader: 16 - heraf øjenskade: 2 - heraf håndskader: 4 Region Hovedstaden 112-opkald: 470 Udrykninger: 487 - Heraf ambulance: 450 - Heraf lægebil: 37 Fyrværkeriskader: 74 - heraf øjenskade: 22 - heraf håndskader: 19 Region Sjælland 112-opkald: 149 Udrykninger: 106 - Heraf ambulance: 93 - Heraf lægebil: 3 - Heraf akutbil: 9 - Heraf akutlægehelikopter: 1 Fyrværkeriskader: 8 - heraf øjenskade: 4 - heraf håndskader: 4

Referat:
På landsplan er 117 personer kommet til skade med fyrværkeri nytårsaften. Antallet af nordjyske fyrværkeiskader er det samme som sidste år.